หุ้น-ทองพักโลกชะลอตัวเลี่ยงพลังงาน
หุ้น ทอง น้ำมัน มีโอกาสปรับตัวลงตามการชะลอตัวของเศรษฐกิจโลก
2 ต.ค. 2555

หุ้น ทอง น้ำมัน มีโอกาสปรับตัวลงตามการชะลอตัวของเศรษฐกิจโลก
มาร์เก็ตติง กล่าวว่า การลงทุนในสินทรัพย์ยังมีความเสี่ยงจากตัวเลขเศรษฐกิจสำคัญของประเทศมหาอำนาจชะลอตัวลง ทำให้นักลงทุนหันไปให้ความสนใจลงทุนในสินทรัพย์สกุลเหรียญสหรัฐมากขึ้น ส่งผลให้ค่าเงินเอเชียและยูโรอ่อนค่าลง
นอกจากนี้ การชะลอตัวลงของเศรษฐกิจ ส่งผลให้ความต้องการใช้น้ำมันและพลังงานลดลงตาม ทำให้ราคาอ่อนตัวลงและมีผลกระทบต่อหุ้นพลังงานของไทยในช่วงสั้น
“หุ้นธนาคารพาณิชย์มีแรงซื้อเข้ามาเก็งกำไรเรื่องผลงานไตรมาส 3 จะออกมาดี นักลงทุนยังคงให้ความสนใจเล่นหุ้นในกลุ่มเสี่ยเจริญ” มาร์เก็ตติง กล่าว 
ด้านตลาดหุ้นเอเชียมีขึ้นและลงคละกัน วันที่ 1 ต.ค. ส่วนดัชนีหุ้นไทยพยายามยืนเหนือ 1,300 จุด มีแรงซื้อไล่ขึ้นไปถึง 1,303.73 จุด แต่สุดท้ายปิดที่ 1,299.71 จุด บวก 0.92 จุด มูลค่าการซื้อขายปานกลาง 31,103.14 ล้านบาท แต่นักลงทุนต่างชาติซื้อสุทธิ 861 ล้านบาท และสถาบันขาย 1,311 ล้านบาท 
ล่าสุด จีนเปิดเผยดัชนีผู้จัดการฝ่ายจัดซื้อ (พีเอ็มไอ) ภาคการผลิตเดือน ก.ย. 2555 ยังคงอ่อนแอ โดยอยู่ที่ 49.8 ต่ำกว่าระดับ 50 สะท้อนถึงภาวะหดตัวเป็นเดือนที่ 2 ติดต่อกัน ส่วนราคาทองคำปรับลดลงจากแรงขายทำกำไรของนักลงทุน
ขณะเดียวกันอัตราเงินเฟ้อทั่วไปของไทยในเดือน ก.ย. ขยับขึ้นไปที่ระดับสูงสุดในรอบ 6 เดือน ที่ 3.38% เทียบกับช่วงเดียวกันปีก่อน